Fredag blev to unge mænd sigtet for butikstyveri af Nordjyllands Politi. Ifølge politiet stjal de to mænd på henholdsvis 23 og 24 år for flere tusinde kroner i flere butikker i Frederikshavn. Først på aftenen fredag blev tre personer genkendt på et videoovervågningskamera i Føtex i Frederikshavn. Herefter blev politiet tilkaldt, hvor en af de formodede gerningsmænd blev anholdt, mens de to andre nåede at flygte. Senere fredag lykkedes det politiet at finde endnu en af gerningsmændene, mens den tredje stadig ikke er blevet pågrebet. De to anholdte mænd blev derfor fremstillet i grundlovsforhør ved Retten i Hjørring klokket et i dag, hvor de er sigtet for butikstyveri.

Opsummering:
To mænd på 23 og 24 år blev i dag fremstillet i grundlovsforhør ved Retten i Hjørring, hvor de er sigtet for butikstyveri.